I et brev til rådhuset i Egersund ba Ann om informasjon om deres norske slektninger, og hun og ektemannen besøkte så familiemedlemmer i Norge på 1990-tallet. Priscilla har sin «egen plass» i Egersund – Priscilla Presleys plass. Da hun sommeren 2007 ble fortalt om planene for denne hyllesten av en norsk slektning, og spurt hva hun syntes, svarte hun: «Oh, it's marvellous!» («Åh, det er fantastisk!»). Området er nær huset i Kirkegaten hvor hennes bestefar ble født i 1899 og bodde. Presley-familien ble invitert av ordføreren i Egersund til åpningsseremonien, som fant sted 23. august 2008, men måtte avslå da Lisa Marie var gravid.